**Tom Colley** (21. elokuuta 1953 Toronto – 17. marraskuuta 2021) oli kanadalainen jääkiekkoilija. Hän pelasi seitsemän kauden ajan AHL:n New Haven Nighthawksissa, ja häntä onkin kutsuttu nimellä "Mr. New Haven Nighthawk".

Ura
---

Colley pelasi juniorina kaudella 1971–72 Niagara Falls Flyersissa. Flyers muutti seuraavaksi kaudeksi Sudburyyn, ja Colley siirtyi mukana. Kesällä 1973 hänet varasi NHL:n Minnesota North Stars vuorolla 57 ja WHA:n New England Whalers vuorolla 38. Colley aloitti ammattilaisuransa syksyllä 1973 AHL:n New Haven Nighthawksissa, joka oli Minnesotan farmijoukkue. Uransa ainoan NHL-pelin Colley pelasi 12. maaliskuuta vuonna 1975. 

Colley oli Nighthawksissa seitsemän kautta. Hän pelasi Nighthawksin historiassa eniten pelejä (534), sekä teki eniten maaleja (234), syöttöjä (281) ja tehopisteitä (485). Vuosina 1974–78 Colley pelasi 362 peräkkäistä AHL-peliä. Hän oli ensimmäinen pelaaja, joka solmi seuran kanssa useamman kauden pituisen pelaajasopimuksen. Colley oli kaikkien aikojen suosituin Nighthawksin pelaaja ja toimi joukkueen kapteenina vuosina 1977–80.

Syksyllä 1980 Colley siirtyi yhdeksi kaudeksi AHL:n Binghampton Whalersiin, jonka jälkeen keväällä 1981 lopetti ammattilaisuransa. Tämän jälkeen hän muutti Collingwoodiin, jossa pelasi amatöörinä vielä viiden kauden ajan Collingwood Royalsissa. Hän lopetti uransa jääkiekkoilijana vuonna 1986. Colley on toiminut kahteen otteeseen juniorijääkiekkojoukkueen apuvalmentajana Collingwoodissa.

Nighthawks jäädytti Colleyn pelinumeron 9 kaudella 1984–85. Kun Nighthawks muutti pois New Havenista kesällä 1993, joukkueen omistaja Peter Shipman lähetti hallin katossa olleen jäädytetyn pelinumeron Colleylle. 14. maaliskuuta 1998 AHL:n Beast of New Haven jäädytti Colleyn numeron toistamiseen.

Colley on jääkiekkoilija Kevin Colleyn isä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1971–72 | Niagara Falls Flyers | OHA-Jr. | 63 | 23 | 22 | 45 | 53 | 6 | 3 | 1 | 4 | 14 |
| 1972–73 | Sudbury Wolves | OHA-Jr. | 67 | 36 | 81 | 117 | 84 | 4 | 0 | 2 | 2 | 0 |
| 1973–74 | New Haven Nighthawks | AHL | 66 | 9 | 18 | 27 | 28 | 10 | 2 | 2 | 4 | 4 |
| 1974–75 | New Haven Nighthawks | AHL | 76 | 29 | 47 | 76 | 51 | 16 | 6 | 12 | 18 | 8 |
| 1974–75 | Minnesota North Stars | NHL | 1 | 0 | 0 | 0 | 2 |  |  |  |  |  |
| 1975–76 | New Haven Nighthawks | AHL | 76 | 38 | 31 | 69 | 35 | 3 | 0 | 1 | 1 | 0 |
| 1976–77 | New Haven Nighthawks | AHL | 80 | 37 | 56 | 93 | 36 | 6 | 2 | 2 | 4 | 0 |
| 1977–78 | New Haven Nighthawks | AHL | 80 | 32 | 54 | 86 | 17 | 15 | 2 | 6 | 8 | 2 |
| 1978–79 | New Haven Nighthawks | AHL | 77 | 36 | 32 | 68 | 24 | 10 | 3 | 9 | 12 | 2 |
| 1979–80 | New Haven Nighthawks | AHL | 79 | 23 | 43 | 66 | 43 | 7 | 0 | 4 | 4 | 4 |
| 1980–81 | Binghamton Whalers | AHL | 74 | 17 | 33 | 50 | 31 | 6 | 4 | 3 | 7 | 2 |
| 1981–82 | Collingwood Royals | OHA-Int. | 30 | 21 | 42 | 63 |  |  |  |  |  |  |
| 1982–83 | Collingwood Royals | OHA-Sr. | 30 | 22 | 36 | 58 |  |  |  |  |  |  |
| 1983–84 | Collingwood Royals | OHA-Sr. | 37 | 40 | 53 | 93 |  |  |  |  |  |  |
| 1984–85 | Collingwood Royals | OHA-Sr. |  |  |  |  |  |  |  |  |  |  |
| 1985–86 | Collingwood Royals | OHA-Sr. | 36 | 21 | 34 | 55 |  |  |  |  |  |  |

Lähteet
-------

* Bernardi, Heather & Tennyson, Kevin: Hockey in New Haven (verkkokirja, osa sivuista saatavissa) *books.google.fi*. Google-teoshaku.  (englanniksi)
* 1973 NHL Entry Draft - Tom Colley *hockeydraftcentral.com*. Viitattu 6. lokakuuta 2008. (englanniksi)
* Tom Colley *legendsofhockey.net*. Hockey Hall of Fame and Museum. Viitattu 6. lokakuuta 2008. (englanniksi)

### Viitteet

1. ↑  Tom Colley (1953-2021)
2. 1 2  Bernardi & Tennyson, s. 69
3. ↑  Bernardi & Tennyson, ss. 69, 106
4. ↑  hockeydraftcentral